આ ગમખ્વાર ઘટનાથી એક દંપતી, યુવાન પુત્ર વગર અનાથ થઈ ગયું ! પોતાની આંખ સામે જ દીકરાને લમણામાં ધડધડા ગોળી ઝીંકતો જોવો એ દૂર્ઘટનાને કોઈ પણ ઉપનામ આપવું અશક્ય છે. લતાબહેન અને નીલેશકુમાર માટે તો પુત્રનું મૃત્યુ આખી જીંદગી માટે ઊઘાડો ઘા થઈ રહેવાનું છે. શરીર પર કરેલાં ઑપરેશનોને તો ટાંકા મારીને પણ બંધ કરી દેવાય પરંતુ આ ઘા એવો પડ્યો છે જે હંમેશ માટે ખુલ્લો જ રહેવાનો છે, તેના ઉપર વિચારોની માંખ બણબણતી રહેશે અને પશ્ચાતાપનું પરું નીકળતું રહેશે અને છતાંય ગયેલો દીકરો કદીય પાછો આવવાનો નથી !